ftit ġimgħat oħra se jagħmel id-debutt tiegħu bħala awtur ta' rumanz għall-adolexxenti. U f'dil-bloggata tana l-emozzjonijiet tiegħu f'dal-jiem qabel joħroġ ir-rumanz tiegħu , rebbieħ tal-Konkors ta' Kitba – Letteratura għaż-Żgħażagħ organizzat mill-Kunsill Nazzjonali tal-Ktieb u l-Aġenzija Żgħażagħ. Ej! Jiena Sven Spagnol, jew Spagu, kif jgħidli kulħadd. Jekk se taqraw (nispera), tat-tali Matthew (jew Matt, kif jgħidlu kulħadd) Schembri, se ssiru tafuni. Owkej imma nimmaġinakom qed tistaqsu, "U int kif iddeffist hawn flok l-awtur?" Għandkom raġun. Għax meta l-Merlin qalulu biex jikteb bloggata dwar l-esperjenza tiegħu fil-kitba ta' *ĦATAFHOM FIL-KELMA* L-eroj! Biex imbagħad weħel f' minn hawn u faċċata, ma kienx jaf x'se jaqbad jikteb ... ( "għax eċitat ħafna li l-ewwel ktieb tiegħi se jiġi ppubblikat" "mill-Merlin!" "għax għadni ma nistax nemmen" "għax ippanikjat" "għax ma nafx x'se naqbad nikteb" Bħas-soltu, waddabha fuqi. Mela l-ewwel rebaħ il- ħaż-Żgħażagħ 2016 bis-saħħa ħi. "Għidilhom li jiġi organizzat mill-Aġenzija Żgħażagħ u l-Kunsill Nazzjonali tal-Ktieb ..." Iva, owkej Matt, marelli x'fittaġni.) U wara li l-manuskritt ħaduh f'idejhom il-Merlin ( "għall-erwieħ!" ), Matt spiċċa bħal f'ħolma ... Sakemm beda l-proċess tal-editjar u malajr stenbaħ! ( "Għidilhom li tgħallimt wisq mingħand Kristina u Chris" — u ġenninhom, ibqgħu fuq kliemi.) Żarrat tnejn ukoll, ħa nikxfu. U ijja, Matt, relax. Wara jiem u ljieli sħaħ jaħseb; jikteb; jiddiskuti; jeditja; jibgħat u jirċievi l- ; idur l-abbozz u jerġa' jduru u jerġa' jdu– Issa, ħija, ir-rumanz irid jiġi ppubblikat. Għax jiena, flimkien ma' sħabi u l-familjari tiegħi ma nistgħux nibqgħu nitwaddbu minn folder għall-ieħor, minn email għall-oħra ... imma rridu nispiċċaw fi ktieb "ta' veru", imqassam fil-ħwienet u l-libreriji. Għandi ġenn u anzjuż daqs Matt (ħaħa, impossibbli!) biex jiġi stampat, joħroġ għall-bejgħ u jiġi f'idejkom biex taqrawh. Sakemm niltaqgħu, komplu stessjaw u aqraw!
GUEST POST: Matt? F'idejk ta! Issa veru wasalna ...